Súradnice: 49°52′20″S 15°59′26″V﻿ / ﻿49,87222°S 15,99056°V﻿ / 49.87222; 15.99056

**Anenské údolí** je prírodná rezervácia ev. č. 2117 ležiaca väčšou časťou v k.ú. Skuteč a menšou v k.ú. Hroubovice v okrese Chrudim (Pardubický kraj). Chránené územie spravuje Agentúra ochrany prírody a krajiny ČR, celková rozloha zvlášť chráneného územia činila 56,2 ha. V roku 2014 bola nariadením Pardubického kraja č.1/2014 rozloha územia rozšírená na 74,19 ha.

Ochrana
-------

Dôvodom ochrany je zachovanie rastlinných spoločenstiev mezofilných lesov, jelšín v okolí potoka, suchomilných trávnikov a vlhkých lúk s výskytom ohrozených druhov rastlín a živočíchov v krajinársky hodnotnom údolí Anenského potoka. Koryto Anenského potoka v južnej časti údolia je upravené napriamením, ale väčšia časť má prirodzený charakter s meandrami.

Prírodné pomery
---------------

### Vodstvo

Vyviera tu železitý prameň vody, nad ktorým bola v roku 1831 postavená kaplnka, ktorej patrónkou sa stala svätá Anna. Boli tu vybudované aj malé vodné kúpele, ešte v roku 1920 sa uvádza, že Anenské údolie s kaplnkou sv. Anny u Skutče je pútnické miesto s vaňovými a parnými kúpeľmi a užíva sa prameň železito-vápenatej vody. Stával tu aj výletný hostinec a organizovali sa tu púte.

Anenské údolí, prírodná rezervácia - označenie pri vstupe na chránené územie.
### Geológia

Anenské údolí je zaujímavé aj ako geologická lokalita a je súčasťou územia, na ktorom vznikol Národný Geopark Železné hory.
Podložie Anenského údolia tvoria kriedové horniny (mezozoika). V spodných vrstvách sa nachádzajú kvádrové pieskovce cenomanu, prevrstvené kremičitými vápnitými ílovcami (opuka) spodného turónu. Územie leží vo východnej časti Chrudimskej tabule, ktorá sa nazýva Hrochotýnecká tabuľa. Nadmorská výška územia prírodnej rezervácie sa pohybuje v rozmedzí 324−420 m n. m.

### Fauna

Počas vertebratologického prieskumu prírodnej rezervácie v priebehu 16 dní od apríla do augusta 2001 bol zaznamenaný výskyt 95 druhov stavovcov (3 druhy rýb, 5 druhov obojživelníkov, 4 druhy plazov, 67 druhov vtákov, 16 druhov cicavcov), z ktorých 21 bolo osobitne chránených.

### Ohrozenie a problémy

V šesťdesiatych a sedemdesiatych rokoch 20. storočia v Anenskom údolí usporadúval skutečský Automotoklub bývalej organizácie Zväzarmu motokrosové preteky a majstrovstvá vtedajšej ČSSR. Ešte dnes sú na svahoch Anenského údolia viditeľné stopy po motokrosovej trati.

Referencie
----------

1. ↑   *Stránky AOPK ČR* [online]. [Cit. 2016-03-13]. Dostupné online. (po česky)
2. ↑  Lemberk, Vladimír, 2001: Obratlovci přírodní rezervace Anenské údolí u Skutče. *Východočeský zborník prírodovedný. Práca a štúdie* **9**: s. 135-147.

Pozri aj
--------

* Zoznam chránených území v okrese Chrudim

Iné projekty
------------

Commons
* Spolupracuj na Commons Commons ponúka multimediálne súbory na tému **Anenské údolí (prírodná rezervácia)**

Externé odkazy
--------------

* Plán starostlivosti o rezerváciu na roky 2014-21
* Vyhláška Pardubického kraja 1/2014 o zriadení prírodnej rezervácie

Zdroj
-----

*Tento článok je čiastočný alebo úplný preklad článku Anenské údolí (přírodní rezervace) na českej Wikipédii.*

| * z
* d
* u
Chránené územia v okrese Chrudim |
| --- |
| Chránené krajinné oblasti | 
* Žďárské vrchy
* Železné hory

 |
| Národná prírodná rezervácia | 
* Lichnice - Kaňkovy hory

 |
| Prírodné rezervácie | 
* Anenské údolí
* Habrov
* Hluboký rybník
* Hubský
* Krkanka
* Maštale
* Oheb
* Polom
* Strádovka
* Strádovské Peklo
* Střemošická stráň
* Vápenice
* Volákův kopec
* Vršovská olšina
* Zubří

 |
| Prírodné pamiatky | 
* Bahna
* Boušovka
* Bučina - Spálený kopec
* Buchtovka
* Farář
* Heřmanův Městec
* Hrobka
* Chrašická stráň
* Kaštanka
* Kusá hora
* Les na dolíku
* Louky v Jeníkově
* Mlýnský rybník a rybník Rohlík
* Na Obůrce
* Na skalách
* Návesník
* Pivnice
* Podskala
* Polánka
* Ptačí ostrovy
* Ratajské rybníky
* Střítežská rokle
* U Tučkovy hájenky
* Upolíny u Kamenice
* Utopenec
* V Koutech
* Zadní rybník
* Zlámanec

 |
| Prírodný park | 
* Prírodný park Heřmanův Městec

 |